laion/Wikipedia-Exotic huggingface dataset:
ოზურგეთის ტროლეიბუსი

ოზურგეთის ტროლეიბუსი — გაუქმებული ტროლეიბუსის სისტემა, რომელიც მოქმედებდა 1980-2006 წლებში. ოზურგეთში ტროლეიბუსის სისტემა 1980 წლის 29 ნოემბერს გაიხსნა. თავდაპირველად ექსპლუატაციაში იყო რუსული ЗиУ-9 და ჩეხოსლოვაკიური Škoda 14Tr მოდელის ტროლეიბუსები. ოზურგეთის ტროლეიბუსის სისტემამ თავისი განვითარების პიკს 1990 წელს მიაღწია, როცა 4 მარშრუტზე ექსპლუატაციაში იყო 22 ტროლეიბუსი. ტროლეიბუსის დეპო ქალაქში არ ყოფილა, ამ ფუნქციას ასრულებდა ბოლო გაჩერება დვაბზუ სადაც იყო ტექდათვალიერების ორმო, მწყობრიდან გამოსული მოძრავი შემადგენლობის სადგომი და ინსტრუმენტებისა და ნაწილების შესანახი სათავსო. სსრკ-ს დაშლამ და სამოქალაქო ომებმა ოზურგეთის ტროლეიბუსზეც იქონია გავლენა. 1992-1993 წლებში ტროლეიბუსის მოძრაობა შეწყდა და 1994 წელს კვლავ განახლდა, თუმცა მხოლოდ ორ მარშრუტზე: № 1 და № 4. მარაგნაწილების არქონის გამო მოძრავი შემადგენლობის რიცხვმა მკვეთრად იკლო, უფრო ცუდ მდგომარეობაში მყოფი ტროლეიბუსები ჩამოწერეს და მათი ნაწილები სხვა ტროლეიბუსებისთვის გამოიყენებს. 2003 წელს ფოთისგან იყიდეს 1 ტროლეიბუსი Škoda 9Tr. მდგომარეობა არც ვარდების რევოლუციის შემდეგ გაუმჯობესებულა რაც 2006 წლის შემოდგომაზე ტროლეიბუსის სისტემის დახურვით დასრულდა. მოძრავი შემადგენლობა ჯართად გაიყიდა და ამჟამად ტროლეიბუსის ნაკვალევი მხოლოდ დვაბზუში და ლიხაურშია შემორჩენილი, მოსაბრუნებელი მარყუჟების ადგილზე. № 1 — სოფელ დვაბზუს საკონსერვო ქარხნიდან საქალაქო საავადმყოფომდე. № 2 — ბაზრიდან სოფელ ლიხაურამდე. № 3 — რკინიგზის სადგურიდან კოსტავას ქუჩის ბოლომდე № 4 — წრიული მარშრუტი ქალაქის ცენტრში. ბათუმი (გაუქმებულია) გორი (გაუქმებულია) ზესტაფონი (შეწყდა მშენებარე) ზუგდიდი (გაუქმებულია) თბილისი (გაუქმებულია) ოზურგეთი (გაუქმებულია) რუსთავი (გაუქმებულია) სამტრედია (გაუქმებულია) სოხუმი (მოქმედია) ფოთი (გაუქმებულია) ქობულეთი (შეწყდა მშენებარე) ქუთაისი (გაუქმებულია) ცხინვალი (გაუქმებულია) ჭიათურა (გაუქმებულია) ტროლეიბუსი ოზურგეთში
აუდიტორია 115

აუდიტორია 115 — ივანე ჯავახიშვილის სახელობის თბილისის სახელმწიფო უნივერსიტეტის პირველი კორპუსის 115-ე აუდიტორიაში 2016 წლის გაზაფხულზე დაფუძნებული მემარცხენე მოძრაობა. მოძრაობის შემადგენლობაში სხვადასხვა სასწავლებლის სტუდენტები, ლექტორები და სამოქალაქო აქტივისტები ირიცხებიან. მოძრაობა 2016 წლის გაზაფხულზე დაფუძნდა. მის ჩამოყალიბებას ხელი შეუწყო თბილისის სახელმწიფო უნივერსიტეტის კანცლერის არჩევნებში სტუდენტთა ნაწილისათვის მიუღებელი კანდიდატის მონაწილეობამ. კონკრეტული კანდიდატის წინააღმდეგ დაწყებული სტუდენტური გამოსვლები წარმატებით დასრულდა და სასწავლებელში დაგეგმილი კენჭისყრა ჩაიშალა. არჩევნების გადავადების მიუხედავად, სტუდენტები მაინც არ დაშლილან და მთელი გაზაფხულის განმავლობაში განათლების სისტემის ფუნდამენტური რეფორმისა და უნივერსიტეტიდან სახელმწიფო უშიშროების სამსახურის წევრების გათავისუფლების მოთხოვნით აქციებს მართავდნენ. ერთ-ერთი დემონსტრაციის მიმდინარეობისას „აუდიტორია 115“-ის წევრებმა თსუ-ის მეექვსე კორპუსის შენობაც დაიკავეს, რომელიც რამდენიმე დღეში პრემიერ-მინისტრ გიორგი კვირიკაშვილის მოწოდების შემდეგ გაათავისუფლეს. პრემიერ-მინისტრი სტუდენტებს „კანონში უმაღლესი განათლების შესახებ“ ცვლილებების განხორციელებას დაპირდა. მოძრაობის წევრთა მტკიცებით პრემიერ-მინისტრმა ნაკისრი ვალდებულებები არ შეასრულა და საკანონმდებლო ცვლილებების პროცესის დაწყებას ხელი არ შეუწყო. პროტესტის ნიშნად „აუდიტორია 115„-ის წევრებს 2016 წლის ბოლოსა და 2017 წლის დასაწყისში რამდენიმე თვის განმავლობაში ჰქონდათ ოკუპირებული თსუ-ის სოციალურ და პოლიტიკურ მეცნიერებათა ფაკულტეტის ადმინისტრაციული შენობა განათლების სისტემის რეფორმის მოთხოვნით გამართული კამპანიების გარდა, მოძრაობა მონაწილეობდა გიგანტური ჰესების მშენებლობის საწინააღმდეგო აქციებსა და დასაქმებულთა სოლიდარობის ღონისძიებებში. მშრომელთა უფლებების დაცვის მოთხოვნით მიმდინარე გამოსვლების დროს მოძრაობამ მოახერხა საქართველოს საზოგადოებრივი მაუწყებლის, რუსთავის აზოტის, საქართველოს რკინიგზისა და „პალიტრა ჰოლდინგის„ შენობების დროებითი ბლოკირება. „აუდიტორია 115“-მა ჩაშალა თბილისის დიდ საკონცერტო დარბაზში მიმდინარე საქართველოს კონსტიტუციის რეფორმის განხილვაც. მოძრაობას ვერტიკალური სტრუქტურა არ გააჩნია. ის ფართო მემარცხენე პლატფორმის საფუძველზე არაერთ ურთიერთგანსხვავებულ ჯგუფს აერთიანებს. აუდიტორია 115 Facebook-ზე ↑ აუდიტორია 115-ის ერთი წელი ↑ აუდიტორია 115“-ის წევრები პოლიციაში დაიბარეს[მკვდარი ბმული] ↑ როგორ გახდა გიორგი გაფრინდაშვილი კანცლერობის კანდიდატი ↑ გიორგი გაფრინდაშვილი: მე უკან ვიხევ[მკვდარი ბმული] ↑ აუდიტორია 115-ის სტუდენტთა მოთხოვნები ↑ პრემიერი თსუ-ში ”აუდიტორია 115”-ის წევრებს ხვდება ↑ პრემიერ-მინისტრი უნივერსიტეტში "აუდიტორია 115"-ის წარმომადგენლებს შეხვდა[მკვდარი ბმული] ↑ თსუ-ის მე-6 კორპუსი ბლოკირებულია - "აუდიტორია 115"-მა აქციები განაახლა ↑ აუდიტორია #115-მა თსუ-ის მეექვსე კორპუსი დაიკავა ↑ სტუდენტური პროტესტის 40 დღე ↑ რას ითხოვენ „აუდიტორია 115“-ის წევრი სტუდენტები ↑ "არა ნენსკრა ჰესს, არა დიდ კაშხლებს"-ხვალ თავისუფლების მოედანზე აქცია გაიმართება ↑ „მშრომელთა უფლებების დასაცავად“ ↑ აუდიტორია #115: "აზოტის ქარხანაში" პოლიციამ უფლებამოსილებას გადააჭარბა და აქტივისტები სცემა[მკვდარი ბმული] ↑ „აუდიტორია 115": რკინიგზის შენობასთან აქციაზე ცოტნე ცხვედიანი და ირაკლი კუპრაძე დააკავეს ↑ The members of the "Auditorium 115" are the young Communists[მკვდარი ბმული] ↑ აუდიტორია #115
აბელარდუ-ლუსი

აბელარდუ-ლუსი (პორტ. Abelardo Luz) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 760 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 17 100 ადამიანს შეადგენდა, მოსახლეობის სიმჭიდროვე 17.94 კმ²-ზე. ფართობი 953 058 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა ↑ https://www.ibge.gov.br/estatisticas/sociais/populacao/22827-censo-demografico-2022.html?edicao=37225
ბონ-ჟეზუსი (სანტა-კატარინა)

ბონ-ჟეზუსი (პორტ. Bom Jesus) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 669 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 2 526 ადამიანს შეადგენდა, მოსახლეობის სიმჭიდროვე 39.8 კმ²-ზე. ფართობი 63 469 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კორონელ-მარტინსი

კორონელ-მარტინსი (პორტ. Coronel Martins) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 695 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 2 458 ადამიანს შეადგენდა, მოსახლეობის სიმჭიდროვე 22.91 კმ²-ზე. ფართობი 107 299 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ენტრი-რიუსი (სანტა-კატარინა)

ენტრი-რიუსი (პორტ. Entre Rios) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 430 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 4 633 ადამიანს შეადგენდა, მოსახლეობის სიმჭიდროვე 34.77 კმ²-ზე. ფართობი 133 228 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ფაშინალ-დუს-გედისი

ფაშინალ-დუს-გედისი (პორტ. Faxinal dos Guedes) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 005 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 10 661 ადამიანს შეადგენდა, მოსახლეობის სიმჭიდროვე 31.38 კმ²-ზე. ფართობი 339 699 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ინგლისის დედოფლების სია

ინგლისის დედოფლების სიაში წარმოდგენილია იმ ქალების სია რომლებიც დაქორწინებულნი იყვნენ ინგლისის მეფეებზე. 1541 წლიდან ინგლისის დედოფლებს მიენიჭათ ირლანდიის დედოფლის ტიტულიც. ინგლისის ტახტზე შოტლანდიის მეფის ჯეიმზ VI-ის ასვლის შემდეგში ემდეგ (1603 წ.) ინგლისის დედოფლეი ატარებდნენ როგორც ინგლისის, ასევე ირლანდიისა და შოტლანდიის დედოფლის ტიტულებსაც. ხოლო 1707 წელს ინგლისისა და შოტლანდიის შორის გაერთიანების აქტებით ( Acts of Union) შეიქმნა დიდი ბრიტანეთის სამეფო. 1066 წელს ნორმანდიის ჰერცოგმა, უილიამმა, ტახტიდან ჩამოაგდო ინგლისის მეფე ჰეროლდ II. უილიამმა იგი და მთელი ინგლისური ელიტა დაამარცხა ჰასტინგსის ბრძოლაში. მან თავად გამოაცხადა თავი ინგლისის მეფედ და თავისი მეუღლე - მატილდა ფლანდრიელი თავისი ხელით აკურთხა ინგლისის დედოფლად. ამის შემდეგ ინგლისში დამყარდა ნორმანდიული დინასტიის მმართველობა. 1135 წელს, სტეფანე ბლუელმა, ანუ ჰენრი I-ის დის ადელის შვილმა, ტახტიდან ჩამოაგდო დედოფალი მატილდა და ინგლისის მეფე თავად გახდა. თუმცა მისი ვაჟი მალე გარდაიცვალა და ტახტზე პლანტაგენეტთა დინასტია ადის. ელიზაბეთ I-ის უმემკვიდრეოდ გარდაცვალების შემფეგ ინგლისის ტახტზე ადის მისი ნათესავი, ამავდროუდალ ნათლული და ამავდროულად შოტლანდიის მეფე ჯეიმზ VI-ე. აქედან მოყოლებული 1714 წლამდე ინგლისს, ირლანდიას და შოტლანდიას მართავდნენ ჯერ ჯეიმზ VI-ის შთამომავალი სტიუარტები.
გალვანი (სანტა-კატარინა)

გალვანი (პორტ. Galvão) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 655 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 3 472 ადამიანს შეადგენდა, მოსახლეობის სიმჭიდროვე 24.92 კმ²-ზე. ფართობი 139 341 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
იპუასუ

იპუასუ (პორტ. Ipuaçu) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 720 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 6 798 ადამიანს შეადგენდა, მოსახლეობის სიმჭიდროვე 26.06 კმ²-ზე. ფართობი 260 893 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ჟუპია (სანტა-კატარინა)

ჟუპია (პორტ. Jupiá) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 855 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 2 148 ადამიანს შეადგენდა, მოსახლეობის სიმჭიდროვე 23.31 კმ²-ზე. ფართობი 92 155 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ელია (ღვთაება)

ელია — ქართული წარმართული ღვთაება, წვიმა-სეტყვისა და ჭექა-ქუხილის განმგებელი. ხალხური წარმოდგენით, იგი ცაზე ეტლით დაგრიალებს, ბრმა არის და ზოგჯერ უადგილო ადგილას დაუშენს სეტყვას. ამიტომ სეტყვის ღრუბელი რომ გამოჩნდებოდა, თოფის სროლასა და ზარების რეკვას ატეხდნენ: ელია გაიგონებს, მიხვდება, აქ სოფელია და გაგვეცლებაო. ელიას სამსხვერპლო ცხოველია თხა (ციკანი), რაც ამ კულტის წინაქრისტიანულ წარმომავლობას მოწმობს. ქრისტიანობამ, მიუხედავად ოფიციალური ეკლესიის ცდისა, ვერ შეძლო ელიას კულტის მოსპობა და მხოლოდ ზოგიერთი ქრისტიანული ელემნტი შესძინა მას. ხალხმა წარმართული ღვთაება დაუკავშირა ცად ამაღლებულ ბიბლიურ წინასწარმეტყველ ელიას (წმინდა ილია), აგრეთვე წვიმისა და ჭექა-ქუხილის განმგებელს, რომლის ხალენი (ტყავის მოსასხამი), ლეგენდის მიხედვით, უფლის კვართთან ერთად საქართველოში ჩამოუტანიათ. ზოგი წარმოდგენის თანახმად, ელია ეშმაკეულია და, როგორც ბრმა და სასტიკი ძალა, სეტყვით ანადგურებს ყანებს, ებრძვის ხატებს და ანგელოზებს, მეხს უშენს მათ „დასაბრძანებელ“ მაღალ ხეებს. ამ ოდესღაც ძლიერი ღვთაების სახელობის დღესასწაული — ელიაობა იმართებოდა საქართველოს სხვადასხვა კუთხეში. სურგულაძე ი., ქართული საბჭოთა ენციკლოპედია, ტ. 4, თბ., 1979. — გვ. 125. კიკნაძე ზ., ქართული მითოლოგია, თბილისი: ბაკმი, 2007. — გვ. 72, ISBN 978-99940-27-10-1.
ლაჟეადუ-გრანდი

ლაჟეადუ-გრანდი (პორტ. Lajeado Grande) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 480 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 1 490 ადამიანს შეადგენდა, მოსახლეობის სიმჭიდროვე 22.82 კმ²-ზე. ფართობი 65 284 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
მარემა (სანტა-კატარინა)

მარემა (პორტ. Marema) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 417 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 2 203 ადამიანს შეადგენდა, მოსახლეობის სიმჭიდროვე 21.17 კმ²-ზე. ფართობი 104 066 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
Bungie

Bungie, Inc — ამერიკული ვიდეო თამაშების დეველოპერი კომპანია, შტაბ-ბინით ბელევიუში, ვაშინგტონი, აშშ. დაარსდა 1991 წელს ჩიკაგოში, ილინოისის შტატში, როგორც Bungie Software Products Corporation, ჩიკაგოს უნივერსიტეტის სტუდენტის ალექს სეროპიანის მიერ. ადრეულ წლებში კომპანია ორიენტირებული იყო მაკინტოშის კომპიუტერების ვიდეო თამაშებზე. მათ ამ პერიოდში შექმნეს ორი წარმატებული თამაში „Marathon“ და „Myth“. 2000 წელს Bungie შეისყიდა Microsoft-მა. მისი შემადგენლობაში ყოფნის პერიოდში კომპანიამ შეიმუშავა რიგი თამაშები, მათ შორის ისეთი ცნობილი თამაშები, როგორებიც არის „Halo: Combat Evolved“, „Halo 2“, „Halo 3“ და სხვა. 2007 წელს Bungie გამოეყო Microsoft-ს და იქცა კერძო კომპანიად (Bungie LLC), თუმცა Microsoft-მა დაიტოვა უფლებები „Halo“-ს ფრენჩაიზზე. Bungies პროექტების სიაში შედის კომპანიის ოფიციალური საიტი Bungie.net, რაც შეიცავს ინფორმაციას კომპანიის შესახებ, ფორუმს და მის მიერ შემუშავებულ ვიდეო თამაშებთან დაკავშირებულ სხვადასხვა თემებს. Bungie.net, ასევე ფუნქციონირებს, როგორც პლატფორმა, რისი საშუალებითაც კომპანია ყიდის მასთან დაკავშირებულ სხვადასხვა საქონელს. Bungie-ის თამაშების სია შეგიძლიათ იხილოთ მედიაფაილები თემაზე „Bungie“ ვიკისაწყობში. ოფიციალური საიტი ↑ Osborne, Eric. (July 30, 2010) Bungie Weekly Update: 07.30.2010. Bungie.net. დაარქივებულია ორიგინალიდან — ივლისი 22, 2015. ციტირების თარიღი: 31 ივლისი, 2010. ↑ Bishop, Todd (19 მარტი, 2009). „Report: 'Halo' maker Bungie moving to former movie theater“. TechFlash. ციტირების თარიღი: 31 ივლისი, 2010. შეამოწმეთ თარიღის პარამეტრი |accessdate= და |date=-ში (დახმარება) ↑ Campbell, Colin. (April 12, 2016) The day the music died. eurogamer.net. ციტირების თარიღი: 12 აპრილი, 2016. ↑ 4.0 4.1 Bungie Studios Becomes Privately Held Independent Company. Bungie and Microsoft forge new long-term relationship.. Bungie (Oct. 5, 2007). დაარქივებულია ორიგინალიდან — 2013-10-20. ციტირების თარიღი: 2016-08-03. ↑ „MICROSOFT ACQUIRES BUNGIE“ (ინგლისური). IGN. 19 JUN 2000. ციტირების თარიღი: 2016-08-03. შეამოწმეთ თარიღის პარამეტრი |date=-ში (დახმარება) ↑ „It's official: Bungie branches off from Microsoft“ (ინგლისური). Engadget. 10.05.2007. ციტირების თარიღი: 2016-08-03. შეამოწმეთ თარიღის პარამეტრი |date=-ში (დახმარება)
ლოლაძე

ვიკისაწყობში არის გვერდი თემაზე: ლოლაძე საკუთარი სახელი ლოლაძე შეიძლება აღნიშნავდეს ერთ-ერთ შემდეგ პიროვნებათაგანს: ანდრო ლოლაძე — პოლიტიკოსი ბერთაუკა ლოლაძე — ოქრომჭედელი დემიკო ლოლაძე — მწერალი, ჟურნალისტი ვახტანგ ლოლაძე — საბჭოთა სახელმწიფო მოხელე თეიმურაზ ლოლაძე — ინჟინერი მანანა ლოლაძე — 9 აპრილის ტრაგედიის მსხვერპლი შალვა ლოლაძე — სამხედრო პირი
ლიტერატურული მესხეთი

„ლიტერატურული მესხეთი“ — ყოველთვიური გაზეთი, გამოდის 1999 წლიდან. გაზეთი რეგისტრირებულია ასპინძის რაიონის სასამართლოს მიერ 1998 წლის 15 ოქტომბერს, სარეგისტრაციო N 19/4–17. გაზეთ „ლიტერატურული მესხეთის“ ელექტრონული არქივი ლიტერატურული მესხეთი
Topographic Drama – Live Across America

Topographic Drama – Live Across America — ინგლისური პროგრესული როკ-ჯგუფ Yes-ის საკონცერტო ალბომი. იგი გამოვიდა 2017 წლის 24 ნოემბერს ლეიბლ Rhino Records-ზე. ეს არის კოლექტივის პირველი ჩანაწერი ბას-გიტარისტ კრის სკუაირის გარეშე. ალბომი ჩაწერილია 2017 წლის ივნისში, აშშ-ში გამართული ტურნეს დროს, თებერვალში. ტურნეს ფარგლებში, 2016–2017 წლებში, Yes სრული სახით ასრულებდა ალბომს Drama და Tales from Topographic Oceans-ის ნაწილს. Yes ჯონ დეივისონი – წამყვანი ვოკალები, აკუსტიკური გიტარა, პერკუსია სტივ ჰაუ – გიტარები, ბეკ-ვოკალები ბილი შერვუდი – ბას-გიტარა, ბეკ-ვოკალი, ჰარმონიკა ჯეფ დაუნზი – კლავიშებიანი საკრავები ალან უაიტი – დასარტყმელი საკრავები, პერკუსია აგრეთვე ჯეი შელენი – დამატებითი დასარტყმელი საკრავები, პერკუსია ტექნიკური პერსონალი როჯერ დინი – გარეკანის მხატვრობა, დიზაინი, ლოგოები დაგლას გოტლიბი და გლენ გოტლიბი (Gottlieb Bros.) – ფოტოგრაფია, შეფუთვის დიზაინი Jerry and Lois Photography – დამატებითი ფოტოსურათები ↑ Topographic Drama – Live Across America. ციტირების თარიღი: 9 ივნისი 2019. ↑ Topographic Drama: Live Across America by Yes on Amazon Music - Amazon.com.
თუკიდიდე

თუკიდიდე (ძვ. ბერძნ. Θουκυδίδης; დ. დაახლ. ძვ. წ. 465/460/455 ― გ. ძვ. წ. 400/395) — ბერძენი (ათენელი) ისტორიკოსი, წარჩინებული და მდიდარი ოჯახის შვილი. „ისტორიის მამის“, ჰეროდოტეს, უმცროსი თანამედროვე. სოფისტების მოწაფე და მიმდევარი. თუკიდიდე დიდად აფასებდა იმ დროის ათენის პოლიტიკური და კულტურული ცხოვრების სათავეში მდგარ პერიკლეს. იბრძოდა პელოპონესის ომში (ძვ. წ. 431-404). იყო სტრატეგოსი და ათენელთა ფლოტის მეთაური თრაკიის სანაპიროს დაცვისას. დამარცხების შემდეგ, (სპარტელებმა მიიტაცეს ამფიპოლისი) ძვ. წ. 424 წელს, ათენელებმა იგი სამშობლოდან გააძევეს 20 წლით. ექსორიაში ყოფნის დროს თუკიდიდე თავის მამულში — თრაკიაში — შეუდგა თხზულების, „ისტორიის“, წერას. თხზულება შედგება 8 წიგნისაგან და ეძღვნება პელოპონესის ომების ისტორიას. პირველი წიგნი, ე. წ. „არქეოლოგია“, როგორც შესავალი ნაწილი, მიმოიხილავს საბერძნეთის ისტორიას უძველესი დროიდან პელოპონესის ომამდე. თხრობა წყდება ომის დაწყებიდან მე-20 წლის (ძვ. წ. 411) ამბებით; ჩანს, ავტორს სიკვდილმა მოუსწრო და თხზულება დაუმთავრებელი დარჩა (მოცემული ნაწარმოები თავისი შრომებით აზრობრივად გააგრძელა ქსენოფონტმა). თუკიდიდე ითვლება ისტორიის კრიტიკის შესწავლისა და გააზრების (ანუ მეცნიერული ისტორიის) ფუძემდებლად. წინარე ისტორიკოსთაგან (ლოგოგრაფოსები, ჰეროდოტე) განსხვავებით, იგი საისტორიო თხზულების მიზანდასახულობად თვლის არა „ამოდ საკითხავი“ და „ამოდ სასმენი“ ამბების თხრობას, არამედ „ჭეშმარიტების ძიებას“. ყოველი ფაქტის დასადგენად კრიტიკულად შეისწავლის შესაბამის ისტორიულ მასალას („წყაროს“). თუკიდიდე პირველი შეუდგა ომის მიზეზებისა და საბაბის ძიებას. პირველი ისტორიკოს-რაციონალისტია, რომელმაც უარყო ისტორიის მოვლენებში (ბუნების მოვლენებშიც) ღმერთის მონაწილეობის „ფაქტი“ (თუმცა ღმერთს არ უარყოფდა). თუკიდიდემ პირველმა დაძებნა ისტორიულ, პოლიტიკურ მოვლენათა ეკონომიური და სოციალური საფუძვლები. იგი საკუთარი თხზულების მნიშვნელობას თავად აფასებდა და მას „მარადიულობის მონაპოვრად“ მიიჩნევდა. პოლიტიკური მრწამსით თუკიდიდე დემოკრატიისა და ოლიგარქიის „შერწყმა-შერევის“ პოზიციაზე იდგა, მან განაცხადა, რომ ეს იყო საუკეთესო ფორმით ხელისუფლების მართვა. საერთოდ თუკიდიდე იშვიათად გამოხატავდა თავის პირად მოსაზრებებს. სანიკიძე ლ., ქართული საბჭოთა ენციკლოპედია, ტ. 5, თბ., 1980. — გვ. 8. შეგიძლიათ იხილოთ მედიაფაილები თემაზე „თუკიდიდე“ ვიკისაწყობში. ვიკიციტატაში არის გვერდი თემაზე: თუკიდიდე თუკიდიდე — ნამუშევრები პროექტ „გუტენბერგზე“ თუკიდიდე — ნამუშევრები საიტზე Internet Archive თუკიდიდე — ნამუშევრები საიტზე LibriVox (უფასო აუდიო წიგნები) ↑ Carnegie Hall linked open data — 2017. <a href="https://wikidata.org/wiki/Track:Q30500746"></a> ↑ Biblioteca Virtual Miguel de Cervantes — 1999. <a href="https://wikidata.org/wiki/Track:Q4903493"></a> ↑ Union List of Artist Names — 2013. <a href="https://wikidata.org/wiki/Track:Q110250907"></a><a href="https://wikidata.org/wiki/Track:Q2494649"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a>
Netflix

Netflix — ამერიკული კომპანია, დაარსებული რიდ ჰასტინგზის და მარკ რენდოლფის მიერ 1997 წლის 29 აგვისტოს, სკოტს-ველიში (კალიფორნია). იგი არის ნაკადოვანი მედიის და მოთხოვნილი ვიდეოს მიმწოდებელი. 2013 წელს მას დაემატა კინო და ტელე წარმოების ფილიალები, ისევე, როგორც ინტერნეტ-დისტრიბუცია. 2017 წელს კომპანიის შტაბ-ბინა განთავსდა ლოს-გატოსში (კალიფორნია). 2022 წლის 31 მარტის მდგომარეობით, Netflix-ს ჰყავს 221,6 მილიონზე მეტი გამომწერი მსოფლიო მასშტაბით, მათ შორის 74,6 მილიონი შეერთებულ შტატებსა და კანადაში, 74,0 მილიონი ევროპაში, ახლო აღმოსავლეთსა და აფრიკაში, 39,9 მილიონი ლათინურ ამერიკაში და 32,7 მილიონი ოკეანეთში. ის ხელმისაწვდომია მთელ მსოფლიოში, ჩინეთის, სირიის, ჩრდილოეთ კორეის, კოსოვოს, რუსეთისა და ყირიმის გარდა. Netflix-მა მნიშვნელოვანი როლი ითამაშა დამოუკიდებელი ფილმების დისტრიბუციაში და არის Motion Picture Association-ის წევრი. Netflix თავდაპირველად ყიდდა და აქირავებდა DVD და დისკებს ფოსტის მეშვეობით აწვდიდა მომხმარებლებს. 2010 წელს Netflix ამუშავდა კანადაში, კანადას მოჰყვა ლათინური ამერიკა და კარიბის ზღვის აუზი. კომპანია 115-ე ადგილზეა Fortune 500-ში და 219-ე ადგილზეა Forbes Global 2000-ში. ის სიდიდით მეორე გასართობი/მედია კომპანიაა საბაზრო კაპიტალიზაციის მიხედვით, 2022 წლის თებერვლის მდგომარეობით. 2021 წელს Morning Consult-ის მიხედვით Netflix დასახელდა მერვე ყველაზე სანდო ბრენდად მსოფლიოში. კომპანიის საერთაშორისო ფილიალები მდებარეობს აზიაში, ევროპასა და ლათინურ ამერიკაში, მათ შორის კანადაში, საფრანგეთში, ბრაზილიაში, ნიდერლანდებში, ინდოეთში, იტალიაში, იაპონიაში, სამხრეთ კორეასა და გაერთიანებულ სამეფოში, საწარმოო ცენტრები კი — ლოს-ანჯელესში, ალბუკერკეში, ლონდონში, მადრიდში, ვანკუვერსა და ტორონტოში. შეგიძლიათ იხილოთ მედიაფაილები თემაზე „Netflix“ ვიკისაწყობში. ოფიციალური საიტი ↑ Q2 2017 Netflix Shareholder Letter. Netflix. დაარქივებულია ორიგინალიდან — 22 აგვისტო 2017. ციტირების თარიღი: 17 July 2017. ↑ Business Search - Business Entities - Business Programs | California Secretary of State en. დაარქივებულია ორიგინალიდან — 13 აგვისტო 2017. ციტირების თარიღი: 26 May 2017. ↑ Pogue, David (January 25, 2007). „A Stream of Movies, Sort of Free“. The New York Times. ISSN 0362-4331. ციტირების თარიღი: February 7, 2016.
ბოტსვანის ისტორია

ბოტსვანის ისტორია იწყება მილიონი წლის წინანდელი ძველი ქვის ხანის დასახლებებიდან, გრძელდება ბანტუს ტომების მიგრაციით და ბეჩუანალენდის ბრიტანული პროტექტორატით 1966 წლამდე, ვიდრე ბოტსვანამ დამოუკიდებლობა არ მოიპოვა. კალაჰარის უდაბნოში ჯერ კიდევ ძველი ქვის ხანაშია ადამიანის ნასახლარი აღმოჩენილი. ნასახლარები აგრეთვე აღმოჩენილია მეზოლითისა და ნეოლითის ხანაში. ბოტსვანის პირველი მოსახლეები იყვნენ ბუშმენები და მათთან დაკავშირებული ჰოტენტოტები. ქრისტეშობამდე დაახლოებით 3000 წლის წინ დაიწყო ბანტუელთა მიგრაცია დასავლეთ აფრიკიდან. როგორც დღესდღეობით ცნობილია, მიგრაციის მიზეზი კლიმატის ცვლილება იყო. დაახლოებით 190 წლისთვის ბანტუელი მოსახლეობის განსახლების ზონა მდინარე ზამბეზის სამხრეთით გადადის და თანამედროვე ბოტსვანის ტერიტორიას იკავებს. 650 წლისთვის თანამედროვე ბოტსვანას ტერიტორიაზე არსებობდა ტოუტსვეს სახელმწიფო, რომლისთვისაც დაახლოებით 1050 წლისთვის აყვავების ხანა დადგა; სახელმწიფომ არსებობა მე-15 საუკუნემდე განაგრძო. ქვეყნის ეკონომიკური ძლიერება ძირითადად მესაქონლეობაზე იყო დაფუძნებული, ეს იყო წარმოების დარგი, რომელიც რეგიონულ მნიშვნელობას ანიჭებდა ქვეყანას. Fred Morton, Jeff Ramsay, Part Themba Mgadla: Historical Dictionary of Botswana. Scarecrow Press, Lanham, Maryland/Oxford 2008, ISBN 978-0-8108-6404-7. Auszüge bei books.google.de Fred Morton, Jeff Ramsay: A history of the Bechuanaland Protectorate from 1910 to 1966. Longman, London 1990, ISBN 0-582-00584-1. Thomas Tlou, Alec Campbell: History of Botswana. 2. Auflage. Macmillan, Gaborone 1997, ISBN 0-333-36531-3. ↑ 1.0 1.1 1.2 ბოტსვანის ისტორია ძვ. წ. 1 000 000 წლიდან ახ. წ. 1700 წლამდე. დაარქივებულია ორიგინალიდან — 2015-07-04. ციტირების თარიღი: 2017-10-15.
BTS-ის ჯილდოების და ნომინაციების სია

აქ წარმოდგენილია კორეული ჯგუფ BTS-ის მიერ მიღებული ჯილდოების და ნომინაციების სია. Melon Popularity Award  MBC MUSIC SHOW CHAMPION Awards KOREAN POPULAR CULTURE & ARTS AWARDS Asia Artist Awards Hanteo Awards CJ E&M America Awards